轉數快

轉數快，原名快速支付系統，係香港嘅小額實時支付平台，全面接通香港大多數銀行同埋儲值支付工具營運商，畀市民喺任何時間即刻搞掂跨銀行同儲值支付工具嘅即時資金轉帳，包括港紙同人民幣。用家收人錢嗰陣唔使畀戶口號碼人哋，只需要畀預先登記咗嘅流動電話號碼或者電郵地址就得。

轉數快由香港金融管理局統籌，由香港銀行同業結算有限公司負責運作。呢個系統喺2018年9月17號正式命名同埋開放登記，9月30號開放轉帳、支付同收款功能。

「轉數快」呢個中文名源自粵語俗語，本嚟意思係讚人精叻醒目，字面亦可以解做「轉數」嘅速度好「快」。

參與機構

銀行 
中國銀行 
交通銀行 / 交通銀行
東亞銀行
中信銀行
中國建設銀行
集友銀行
創興銀行
花旗銀行 / 花旗銀行
大新銀行
星展銀行 / 星展銀行
恒生銀行
香港上海滙豐銀行
中國工商銀行
南洋商業銀行
華僑永亨銀行
上海商業銀行
渣打銀行
永隆銀行
玉山商業銀行

儲值支付工具營運商
三三金融
支付寶
快易通
全球付
HKT Payment
僑達國際
八達通
TNG
UniCard
微信支付

事件
2018年10月，有騙徒用請人做藉口，呃受害人畀身份證同銀行月結單副本，用嚟冒充受害人開通電子直接付款授權，再經轉數快轉走受害人銀行戶口嘅錢，警方隨即立案調查，而金管局亦已經叫停各參與機構嘅電子直接付款授權服務，直到各參與機構諗到點樣可以避免同類漏洞出現，而家已經塞咗漏洞可以用到電子直接付款授權。

參考
啟動快速支付系統「轉數快」

HKICL | 轉數快

香港經濟